El barri de Corea es prepara per a celebrar les seues festes veïnals
14 juny 2018

## El barri de Corea es prepara per a celebrar les seues festes veïnals14 juny 2018Última actualització: 14 juliol 2025

![](../gestion/img/_O__5734-copia.jpg)  
  

El president de la Junta de Districte de Corea, Jose Manuel Prieto ha valorat les festes veïnals que es desenvoluparan a la barriada els dies 15 i 16 de juny.  
  
Respecte d'això, Prieto ha destacat que "_Corea és un dels barris que més mobilitza els seus veïns i col·lectius per tal de posar en marxa una programació dirigida a tots, no només als veïns de Corea" "Les festes suposen un punt de trobada a l'espai públic que és de tots_".  
  
Prieto ha destacat que aquest any les festes s'han obert encara més als no associats i per això les activitats a l'aire lliure no només es mantenen, sinó que s'incrementen durant els dos dies de festa i incorporen novetats com l'exposició de motos Vespa.  
  
Per finalitzar el president de la Junta de Districte ha volgut "_convidar a tota la ciutadania, siga de Corea o no perquè el barri el fem entre tots_”.  
  
**Programa de Festes de Corea**  
  
**DIVENDRES 15 JUNY**  
17:00 h. Berenar en la Residència Maria Immaculada  
17:30 h. Jocs infantils. Plaça del Jardinet.  
20:30 h. Entrega de premis del concurs de dibuix del cartell de festes, elaborat pels alum- nes del CEE Enric Valor. Centre Social de Corea.  
  
**DISSABTE 16 DE JUNY**  
10:30 h. Jocs infantils. Tallers de manualitats per a xiquets. Plaça del Jardinet. Al llarg del matí, estaran exposats el projecte i els plànols de construcció del nou col.legi CEIP Cervantes, a les portes del centre.  
10.30 h. Masterclass de gimnàstica. Grup de gimnàstica usuaris Centre de Convivència de Corea. Plaça del Jardinet.  
12:30 h. Exhibició i concentració de motos a càrrec de la Penya Vespa la Safor. Plaça del Jardinet.  
18:30 h. Jocs infantils. Tallers de manualitats per a xiquets. Plaça del Jardinet  
19:00 h. Actuacions de ball en línia. Grup de voluntariat de ball en línia d’inici. Centre de Convivència de Corea. Plaça del Jardinet.  
22:00 h. Sopar Veïnal, organitzat per l’Associació de Veïns de Corea. Carrer Guitarrista Salvador Garcia  
Amb les actuacions de:  
\- Grup de voluntariat de ball en línia, avançat. Centre de Convivència de Corea. - Ballet flamenc. Casa d’Andalusia de Gandia.